CELEX: 32010R0396
Language: ro
Date: 2010-05-07 00:00:00
Title: Regulamentul (UE) nr. 396/2010 al Comisiei din 7 mai 2010 de deschidere a unui contingent tarifar pentru anumite cantități de zahăr industrial în anul de piață 2010-2011

8.5.2010   
            
            
               RO
            
            
               Jurnalul Oficial al Uniunii Europene
            
            
               L 115/25
            
         REGULAMENTUL (UE) NR. 396/2010 AL COMISIEI
   din 7 mai 2010
   de deschidere a unui contingent tarifar pentru anumite cantități de zahăr industrial în anul de piață 2010-2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 142, coroborat cu articolul 4,
   întrucât:
   
               (1)
            
            
               Pentru a garanta că aprovizionarea necesară fabricării produselor menționate la articolul 62 alineatul (2) din Regulamentul (CE) nr. 1234/2007 se poate face la un preț corespunzător prețului mondial, este în interesul Comunității să suspende taxele la importul de zahăr destinat fabricării produselor respective pentru anul de piață 2010-2011, pentru o cantitate care să corespundă cu jumătate din cantitatea de zahăr industrial necesară.
            
         
               (2)
            
            
               Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (2) prevede gestionarea contingentelor tarifare pentru importurile de produse din zahăr cu numărul de ordine 09.4390 (zahăr industrial de import) în conformitate cu articolul 142 din Regulamentul (CE) nr. 1234/2007. Cu toate acestea, în conformitate cu articolul 11 din Regulamentul (CE) nr. 891/2009, trebuie să se stabilească printr-un act juridic separat cantitățile din aceste produse pentru care urmează să se suspende taxele la import.
            
         
               (3)
            
            
               Prin urmare, trebuie stabilite cantitățile de zahăr industrial importat pentru care nu se aplică taxe la import în anul de piață 2010-2011.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Se suspendă de la 1 octombrie 2010 până la 30 septembrie 2011 taxele la import pentru o cantitate de 400 000 de tone de zahăr industrial încadrat la codul NC 1701 și cu numărul de ordine 09.4390.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 octombrie 2010.
   Expiră la 30 septembrie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2010.
      
         
            Pentru Comisie, pentru președinte
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 254, 26.9.2009, p. 82.